*Za ostale upotrebe, v. Sinhá Moça.*

***Sinhá moça*** je brazilska telenovela produkcijske kuće Rede Globo, originalno emitovana tokom 1986. Temelji se na romanu Marije Dezonne Pacheco Fernandes, koja je ekranizovana kao film 1953. i kao još jedna telenovela 2006.

U Srbiji je prikazivana tokom 1997. na Trećem kanalu RTS-a pod naslovom ***Gospođica***.

Sinopsis
--------

Ovo je priča o ljubavi između Male Gospođice i advokata Rodolfa, isprepletena političkim neslaganjima koja su zaokupila Brazil uoči ukidanja ropstva u drugoj polovini 19. veka.

Mala Gospođica priča je o mladoj junakinji koja personifikuje svoju generaciju i koja se, podstaknuta idealima o slobodi i jednakosti, bori protiv nepravde i ropstva. Priča počinje kada Mala Gospođica, kći grofa od Ararune, i Rodolfo, sin porodičnog advokata, završe studije i vrate se u glavni grad provincije. Radnja se dešava dve godine pre Zlatnog zakona kada su plamtele ideje o ukidanju ropstva. Pokret je pobedio u većini gradova, ali grad Araruna je jedno od poslednjih uporišta ropstva u kome grof nameće svoju volju nad celokupnim stanovništvom s ciljem da se sruše abolicijski ideali. To se menja dolaskom Male Gospođice koja sa sobom nosi upravo takve principe i pretvara se u veliku političku i idealističku protivnicu vlastitog oca. Malu Gospođicu osvoji Rodolfo kada sazna da je on abolicijski aktivista koji oslobađa robove i vodi ih u organizacije koje ih mogu dovesti do bilo kakvog oblika slobode. Odnos Male Gospođice i Rodolfa komplikovan je, najviše zbog njenog oca, nemilosrdnog grofa i Rodolfovog najvećeg političkog neprijatelja...

Zanimljivosti
-------------

Kako bi se što verodostojnije prikazala svakodnevica gradića pred ukidanja ropstva, savršeno su poslužile plantaže iz okoline Sao Paula iz 19. veka. Iako u okolini tog brazilskog velegrada više ne cvetaju plantaže kafe, pokazalo se da je ta zemlja izvrsna pozadina za robove koji su obrađivali polja. Okružene šumama i jezerima, kao glavne lokacije za snimanje priče izabrane su dve plantaže. Ono što su nekad bile kuće bogatih veleposednika, u seriji su domovi dve porodice. Jedna je plantaža tako dom grofa od Ararune, a druga Kutino. Nedaleko od njih sagrađen je ceo gradić sa zgradama u kolonijalnom i klasicističkom stilu, tipičnom za 19. vek. Setovi su osmišljeni tako da odgovaraju društvenoj klasi vlasnika, ali kako bi se što vernije dočarao period, puno je truda uloženo iu odabir pokućstva, tanjira, srebrnine, posteljine, pa čak i konja i kočija. Detalji kojima se pridavala pažnju u kreaciji dekoracije seta su impresivni, ali kako bi sve bilo poznato i glumcima, produkcijski tim za njih je osigurao i kurseve. Tako su neki učili štamparstvo, neki balet, ponašanje za stolom, gestove i slično. Zanimljivo je da žene u 19. veku nisu sedele skrštenih nogu, a muškarci su bili izvrsni jahači. Kostimi, frizure i šminka takođe su u skladu sa razdobljem. Plemkinje su gizdave i bogato doterane, ali najzahtevnije je bilo dočarati robove. Jezik serije takođe je precizno definisan. Benedito Ruj Barbosa oduvek je bio izvrstan pripovedač. Originalan stil njegovog rada karakteriše jednostavnost. On je jedan od najprestižnijih autora brazilske televizije, a svojim radovima dirnuo je srca miliona gledalaca.

Uloge
-----

| Glumac: | Uloga: |
| --- | --- |
| Luselija Santos | Marija das Grasas Fereira Fontes *Mala gospođica* |
| Markos Paulo | Rodolfo Garsia Fontes |
| Mauro Mendonka | Dr Fontes |
| Elaine Kristina | Grofica Kandida Fereira |
| Luis Karlos Arutin | Augusto |
| Neuza Amaral | Ines Garsija Fontes |
| Antonio Pompeo | Hustino |
| Norma Blum | Nina Teikeira |
| Patrisija Piljar | Ana Luisa Teikeira *Ana do Veu* |
| Žoze Augusto Branko | Manoel Teikeira |
| Klaudio Korea e Kastro Dr | Žoao Amorim |
| Čika Havier | *Ba* Virhinija |
| Danijel Dantas | Rikardo Garsija Fontes |
| Solanž Kouto | Adelaide Kutino |
| Raimundo de Souza | Dimas *Rafael* |
| Ivan Meskuita | Kutino |
| Klaudio Mamberti | poručnik Antero |
| Žasira Sampaio | Rut |
| Žesi Amadeu | Fulhensio |
| Valter Santos | Feitor Bruno |
| Toni Tornado | Husto Filho *Kapetan do Mato* |
| Kosme dos Santos | Sebastijao *Bastijao* |
| Hermano Filho | Everaldo |
| Denis Derkian | Renato |
| Fernando Hose | Martino |
| Enio Santos | Inasio |
| Augusto Olimpio | sveštenik Bobo |
| Lusijana Braga | Žulijana |
| Tarsisio Filho | Mario |
| Tato Gabus Mendes | Hose Kutino |
| Nizo Neto | Nino |
| Renato Prieto | Vila |
| Hose Prata | Bentino |
| Grande Otelo | Husto |
| Serhio Vioti | Frei Hose |